Centerpartiet

La Centra Partio (svede Centerpartiet) estas sveda politika partio. Ĝi reprezentiĝas en la sveda parlamento, Riksdagen. La precipa politika orientiĝo estas socialliberalismo. La partio aparte defendas la interesojn de la farmistoj kaj malgrandaj komercistoj.

Ĝi estis organizita kiel politika partio en 1913, je la nomo Bondeförbundet (kamparana ligo), kaj en 1915 unuiĝis kun la same kamparana partio Jordbrukarnas Riksförbund (regna ligo de agrikulturistoj). En 1958 la partio alprenis la nunan nomon. En 1921 ĝi unuafoje eniris la svedan parlamenton, superante la limon de 4% de la donitaj voĉoj. En la baloto de 2010, ĝi ricevis 6,6% de la voĉoj kaj 23 el la 349 parlamentanoj.

Kategorio:Liberalaj partioj
Kategorio:Kamparanaj partioj
Kategorio:Politikaj partioj fonditaj en 1913